Ljubov Sobol

Ljubov Eduardovna Sobol (vene keeles Любовь Эдуардовна Соболь; sündinud 13. septembril 1987 Lobnjas Moskva oblastis) on Venemaa opositsionäär, Aleksei Navalnõi loodud Korruptsioonivastase Võitluse Fondi jurist. Praegu Venemaal tagaotsitav, elab Eestis. 2011. aastal lõpetas Moskva Riikliku Ülikooli õigusteaduskonna punase diplomiga (cum laude). Aastatel 2011–2012 võttis ta mitmes vormis osa kodanikupoliitilisest tegevusest: osales kodanikufoorumitel Antiseliger ja Poslednaja Osen (Последняя Осень), opositsiooni meeleavaldustest. Ta osales mitu korda vaatlejana eri tasandite valimistel. 2. märtsist 2011 kuni 28. augustini 2018 RosPili projektijuht (projekt, mille asutas Aleksei Navalnõi, et võidelda korruptsiooniga riigihangetes). 2012. aastal asutas koos Korruptsioonivastase Võitluse Fondi töötajate Georgi Alburovi, Vladimir Ašurkovi, aga ka politoloog Fjodor Krašeninnikovi ja Jekaterinburgi linnaduuma saadiku Leonid Volkoviga erakonna Rahvaliit (2014. aastast Progressipartei). Oktoobris 2012 valiti ta Venemaa opositsiooni koordinatsiooninõukogusse; ta sai kodanikunimekirjas 25 270 häält ja saavutas viieteistkümnenda koha, edestades tollast opositsiooniliidrit Boriss Nemtsovi. 15. märtsist 31. augustini 2017 hommikusaate "Kaktus" juht YouTube'i kanalil Navalnõi LIVE, sügisest 2018 nimetatud kanali peaprodutsent. 19. mail 2018 sai partei Tuleviku Venemaa (kuni 2018. aastani Progressipartei) kesknõukogu liikmeks. Ljubov Sobol süüdistas 2019. aasta jaanuari lõpus Jevgeni Prigožinile kuuluvaid ettevõtteid Concord ja Moskovski Školnik Moskva õppeasutustele madala kvaliteediga toiduainete tarnimises, mis põhjustas soolenakkuse puhangu. Infot kinnitasid viga saanud kooliõpilaste vanemad, 127 lapse mürgitamist tunnistas Venemaa tarbijakaitse amet, algatati kriminaalasi. 28. märtsil esitas ettevõte Moskovski Školnik kohtusse hagi Aleksei Navalnõi juhitava Korruptsioonivastase Võitluse Fondi (KVF) ja selle advokaat Ljubov Soboli vastu, nõudes neilt igaühelt laimamise eest 500 miljoni rubla. 24. aprillil 2019 lõpetas Moskva arbitraažikohus menetluse Moskovski Školniku suhtes. 28. oktoobril 2019 mõistis Moskva arbitraažikohus KVF-ilt, Navalnõilt ja Sobolilt Moskovski Školniku kasuks igaühelt välja 29,2 miljonit rubla (kokku ligi 88 miljonit rubla). 10. märtsil 2020 jättis Moskva üheksas apellatsioonikohus arbitraažikohtu otsuse jõusse. 2019. aastal osales Ljubov taas Moskva linnaduuma valimiskampaanias, kogunud üle 6000 valija allkirja nõutava miinimumi 4500 asemel. 13. juulil, pärast seda, kui Moskva 43. valimisringkonna komisjon leidis, et peaaegu 15% allkirjadest on kehtetud, alustas Sobol näljastreiki, pidades seda poliitiliseks otsuseks.14. augustil 2019 lõpetas Ljubov Sobol näljastreigi. 27. juulil määras Moskva Hamovnitšeski kohus Sobolile valijatega kohtumise korraldamise eest rahatrahvi 30 tuhat rubla, mida kohus pidas ebaseaduslikuks miitinguks. 3. augustil määras Moskva Štšerbinski kohus Sobolile miitingu pidamise reeglite korduva rikkumise eest rahatrahvi 300 000 rubla. 13. augustiks 2019 ulatus trahvisumma 930 tuhande rublani ja 24. detsembriks 2019 juba 1,5 miljoni rublani. 2020. aastal kohtuvaidlused jätkusid ning Sobol ja KVF töötaja Georgi Alburov said 3. augustil 2019 toimunud miitingu tõttu Moskva metroo hagi alusel rahatrahvi 311 tuhat rubla ja siseministeeriumilt täiendavate rahaliste vahendite ja jõudude kaasamise eest 4,7 miljonit rubla. Sobol sai ka üheks seitsmest süüdistatavast, kellele määrati 27. juulil 2019 loata tegevuse eest trahvi 3,3 miljonit rubla. 11. novembril 2020 algas Ljubov Soboli valimiskampaania 2021. aasta riigiduuma valimisteks. 27. jaanuaril 2021 peeti ta kinni niinimetatud sanitaarasja raames – süüdistatuna sanitaar- ja epidemioloogiliste normide rikkumises Moskvas 23. jaanuaril 2021 toimunud meeleavalduste ajal ning paigutati koduaresti. Inimõiguste organisatsioon Memorial tunnistas ta poliitvangiks. 14. juunil 2021, pärast KVF-i tunnistamist ekstremistlikuks organisatsiooniks, ta katkestas oma valimistel osalemise. 3. augustil 2021 mõistis Moskva Preobraženski kohus Soboli 1,5 aastase vabaduspiirangu. Ta mõisteti süüdi Vene Föderatsiooni kriminaalkoodeksi artikli 33 4. osa – artikli 236 1. osa alusel (sanitaar- ja epidemioloogiliste eeskirjade rikkumisele õhutamine, millega kaasnes inimeste massilise haigestumise oht). Tal keelati pooleteise aasta jooksul kell 22.00–6.00 kodust lahkumine, avalikel üritustel osalemine ning Moskvast ja Moskva oblastist lahkumine. 7. augustil 2021 põgenes Sobol Venemaalt liinilennukiga Türki. 20. oktoobril 2021 kanti ta Venemaa siseministeeriumi föderaalsesse tagaotsitavate nimekirja "kriminaalkoodeksi artikli alusel". Septembri algul 2021 esines ta üllatusesinejana Tallinnas Lennart Meri konverentsil. https://zona.media/news/2019/02/22/konkord "Arhiivikoopia". Originaali arhiivikoopia seisuga 14. detsember 2021. Vaadatud 14. detsembril 2021.{{netiviide}}: CS1 hooldus: arhiivikoopia kasutusel pealkirjana (link) https://www.bbc.com/russian/news-47883113 https://www.svoboda.org/a/29946933.html https://www.rbc.ru/society/20/07/2020/5f158b3f9a794725ba9871de "Arhiivikoopia". Originaali arhiivikoopia seisuga 14. detsember 2021. Vaadatud 14. detsembril 2021.{{netiviide}}: CS1 hooldus: arhiivikoopia kasutusel pealkirjana (link) https://www.youtube.com/watch?v=3CAHU0vi8mY https://tvrain.ru/news/ljubov_sobol_objavila_golodovku-489506/ https://et.wikipedia.org/wiki/Ljubov_Sobol?veaction=edit https://tass.ru/proisshestviya/6730786? https://www.vedomosti.ru/politics/news/2019/08/13/808674-summa-shtrafov-sobol https://www.rbc.ru/rbcfreenews/5e021c369a7947fa6012a235 https://meduza.io/news/2020/07/03/sud-oshtrafoval-oppozitsionerov-na-vosem-millionov-rubley-za-to-chto-politsii-prishlos-vneurochno-razgonyat-mitingi https://memohrc.org/ru/news_old/memorial-schitaet-politzaklyuchyonnymi-desyat-oppozicionerov-obvinyaemyh-po-sanitarnomu https://www.bbc.com/russian/news-57990007 https://iz.ru/1204343/2021-08-08/liubov-sobol-pokinula-rossiiu-vopreki-prigovoru-suda https://ria.ru/20211020/rozysk-1755491925.html https://www.postimees.ee/7331423/lennart-meri-konverentsist-vottis-osa-ka-navalnoi-liitlane-ljubov-sobol